[{"text_idx": "#000001", "text": "Por la Tero kaj g\u0302iaj log\u0302antoj"}, {"text_idx": "#000002", "text": "La malrapida familia irado tra dek kvin sinsekvaj landoj per biciklo estas por multaj homoj sporta kaj homa heroaj\u0302o, sur kiu ni apogos nin por promocii kaj helpi pacon, solidarecon kaj kapablon kontrau\u0306stari krizojn."}, {"text_idx": "#000003", "text": "Paco kaj solidareco hodiau\u0306 ja bezonas plibonigon de homaj rilatoj (toleremo, komunikado), sed ankau\u0306 elektojn de vivmanieroj, kiuj ne damag\u0302as aliajn popolojn, nek ilian medion."}, {"text_idx": "#000004", "text": "Por kontribui al paco kaj solidareco, ni tiel vivigos kaj disvastigos, lau\u0306longe de nia vojo, la 5 atelierojn de la Survojaj Teranoj. C\u0302i tiuj atelieroj adapteblaj, motiv-instigaj, reciproke kompletigaj kaj tre kompletaj, celas profunde tus\u0302i la publikon (infanojn au\u0306 plenkreskulojn) en tre mallonga tempo."}, {"text_idx": "#000005", "text": "lernejo, gimnazio, liceo, trejnad-centro, festivalo, foiro, asocio, urbodomo, komunumo, evento, grupo, familio au\u0306 ... grupo de amikoj ? Ne hezitu peti nin animi por vi unu au\u0306 pli da atelieroj lau\u0306 via deziro (1)! Se vi estas animantoj, ne hezitu mem animi c\u0302i tiujn atelierojn kiel vi deziras, au\u0306 proponi al ni sugestojn."}, {"text_idx": "#000006", "text": "La 5 atelieroj, malpezaj sed tre kompletaj, de la Survojaj Teranoj :"}, {"text_idx": "#000007", "text": "Ni preparis por la vojag\u0302o 5 atelierojn tre malpezajn, tre kompletajn kaj havantajn tre fortan efikon. Ili celas instigi infanojn zorgi pri la Tero, pri la aliuloj kaj samtempe ... pri si mem! Kaj jes eblas!"}, {"text_idx": "#000008", "text": "La ateliero de revemaj inventistoj : Kiun revon vi volus atingi? Kiuj bezonoj estas kas\u0302itaj malantau\u0306 ili? C\u0302u vi vere bezonas monon au\u0306 posedaj\u0302ojn por plenumi vian revon kaj esti felic\u0302a? (celo : identigi profundajn bezonojn kaj trovi manierojn por nutri ilin ec\u0302 sen mono kaj per imago-povo) (Ekzemplo de longa laborsesio por studentoj c\u0302i tie.)"}, {"text_idx": "#000009", "text": "La ateliero de la lertaj kolibroj : c\u0302u vi opinias, ke iuj aferoj estas malbonaj sur la Tero? kion fari por fari ilin pli bonaj? C\u0302u vi scias, ke g\u0302uste apud vi ...? (celo: malkovri kion faras la kamaradoj kaj kio ekzistas surloke)."}, {"text_idx": "#000011", "text": "La ateliero de la serenaj amikoj : diskuto pri disput-okaza evento: kion ili sentas? kial? kion c\u0302iu el ili volas? kion ili bezonus? Kion vi s\u0302atus proponi al ili por organizi c\u0302ion plej bone? kaj vi, c\u0302u vi argumentas kelkfoje? au\u0306 c\u0302u vi koleras? (celo: identigi kaj kompreni siajn emociojn, malkovri bazojn de neperforta komunikado)."}, {"text_idx": "#000013", "text": "Ni nutras c\u0302i tiujn atelierojn per niaj personaj spertoj kaj lokaj informoj, kio ric\u0302igas ilin per atestoj, kiuj ofte lasas malgrandajn kaj grandajn personojn mirigataj, scivolaj, inventemaj kaj profunde anim-vekitaj."}, {"text_idx": "#000016", "text": "Kun pli da antau\u0306konsultado, ni g\u0302ojus animi (1) iujn ajn atelierojn de la projekto de G\u0302ardenoj de Lertaj Teranoj (2), inkluzive atelierojn de scienca esploro. Kun pli da organizo, ni povus ankau\u0306 \u2013 por nia plej granda g\u0302ojo de c\u0302iuj! \u2013 organizi tutan serion da G\u0302ardenoj de Atelieroj (3) ebligante al la partoprenantoj vivigi la atelierojn inter si. Jen la prezento de la tuta projekto por lernejoj. Parto de niaj proponoj estas havebla en la dedic\u0302ita retejo \u2013 sed ne g\u0302isdatigata \u2013 "}, {"text_idx": "#000017", "text": "(1) Inters\u0302ang\u0302e kun tio, kion vi havas, kaj lau\u0306 tio, kion ni bezonas (mang\u0302aj\u0302o, paca bonvenigo, amikoj por Auriane, helpo por vizoj, mono ...) kaj kio konvenas al ni c\u0302iuj!"}, {"text_idx": "#000018", "text": "(2) La celo kaj la entuziasma tono de la atelieroj estas inspiritaj de la libro \u201cTerriens Malins, missions spe\u0301ciales pour e\u0301coaventuriers\u201d (Lertaj Teranoj, specialaj misioj por naturprotektaj aventuristoj) de Delphine Grinberg."}, {"text_idx": "#000019", "text": "(3) G\u0302ardeno de Atelieroj estas speco de bele preparita komuna festeto, kie la partoprenantoj vivigas atelierojn inter si. La koncepto venas de la libro \u201cScience a\u0300 l\u2019e\u0301cole, co\u0302te\u0301 jardin\u201d (Scienco c\u0302e lernejo, el flanko g\u0302ardeno) de Estelle Blanquet."}, {"text_idx": "#000020", "text": "On roule pour vous, et le climat !"}, {"text_idx": "#000023", "text": "Les Ateliers de la Fourmi"}]